વિલે પાર્લે-વેસ્ટમાં ઇર્લા સોસાયટી રોડ પર ઐશ્વર્યા ડિઝાઇનર શોરૂમ પાસે લગભગ એક મહિનાથી પાણીનો વેડફાટ થઈ રહ્યો છે. પાઇપ તૂટી ગઈ છે જેથી વૉટર-લીકેજની સમસ્યા સર્જાઈ છે. આ બાબતે રહેવાસીઓએ સુધરાઈનું ધ્યાન પણ દોર્યું હોવા છતાં હજી સુધી સુધરાઈએ કોઈ પગલાં ન ભરતાં રોજેરોજ કંઈકેટલુંય પાણી વેડફાઈ રહ્યું છે. સુધરાઈની બેદરકારીને પરિણામે સતત વહેતા પાણીને કારણે અહીં ભરપૂર પ્રમાણમાં પાણીનો બગાડ થાય છે. એમ છતાં આ વેડફાટને અટકાવવા સુધરાઈ દ્વારા સુસ્તતા દાખવવામાં આવતી હોવાથી લોકોએ પરેશાનીઓ સહન કરવી પડી રહી છે.